LeBron James
Lukioura > Koripallo

James opiskeli St. Vincent–St. Mary High Schoolissa, Akronissa, Ohion osavaltiossa. Ensimmäisenä lukiovuonnaan 188 senttimetriä pitkä James pelasi lukion koripallojoukkueessa 16 pisteen ja 6,2 levypallon keskiarvoilla. St. Vincent–St. Mary:n The Fighting Irish joukkue pelasi kaudella 27 peliä ilman häviötä ja voitti lukokoripallon III-divisioonan osavaltiomestaruuden. Toisena lukiovuonna James pelasi 25,3 pisteen, 7,4 levypallon, 5,5, syötön ja 3,7 riiston keskiarvoilla 27 peliä voittosaldolla 26-1 ja toistamiseen The Fighting Irish voitti III-divisioonan osavaltiomestaruuden. Tämän seurauksena Jamesista tuli ensimmäinen toisen vuoden opiskelija, joka nimettiin Ohion ”Mr. Basketballiksi” ja valittiin USA Todayn nimeämään koko Yhdysvaltojen ykköskentälliseen.
Kesällä ennen kolmatta lukiokauttaan James esiintyi Slam-lehden artikkelissa, jossa 16-vuotiasta ja nyt 201 senttimetriä pitkää Jamesia kehuttiin kirjoittajan Ryan Jonesin toimesta "luultavasti parhaaksi lukiopelaajaksi juuri nyt."  James pelasi nousujohteisena kolmantena opiskeluvuonnaan. Hänen tilastokeskiarvonsa paranivat 28 pisteeseen, 8.9 levypalloon, 6 syöttöön, sekä 3 riistoon per peli ja hän sai lempinimen ”King James” lisäksi hänestä tuli seuraava lukio-opiskelija Sports Illustrated -lehden kannessa sitten Kevin Garnettin. Jamesin kolmannella kaudella St. Maryn joukkue nousi lukiokoripallon II-divisioonaan. Joukkue hävisi loppuottelussa Cincinnatin Roger Baconin lukiolle. James valittiin kolmantena vuonnaan toistamiseen Ohion ”Mr. Basketballiksi” ja valittiin USA Todayn nimeämään koko Yhdysvaltojen ykköskentälliseen, lisäksi hänet valittiin Gatoraden vuoden pelaajaksi. Kauden päätyttyä James ilmoitti halukkuutensa osallistua vuoden 2002 NBA:n varaustilaisuuteen ja anoi poikkeusta NBA:n varaussääntöihin. Säännöt eivät sallineet pelaajia, jotka eivät olleet vielä suorittaneet lukiota ja muutoshakemus hylättiin.
Jamesin viimeisenä opiskeluvuonna keskiarvot paranivat 30,4 pisteeseen, 9,4 levypalloon, 4,9 syöttöön ja 2,9 riistoon. Julkisuuden vuoksi lukion koripallojoukkueen harjoitukset siirrettiin koulun voimistelusalista läheiselle James A. Rhodes Arenalle, Akronin yliopistolle. Ohio High School Athletic Association (OHSAA) antoi Jamesille kauden aikana pelikiellon, kun hän oli rikkonut OHSAA:n sääntöjä esiintymällä mainoksissa amatööripelaajana. Jamesin pelikielto lyhennettiin kuitenkin kahden ottelun mittaiseksi, jotta hän voisi pelata loppukauden aikana. St. Maryn joukkue koki kauden ainoan tappionsa virallisissa otteluissa Jamesin pelikiellon aikana ja joukkue voitti kolmannen kerran 4 kauden aikana osavaltionsa mestaruuden. Kauden päätteeksi Jamesista tuli ensimmäinen lukiopelaaja, joka nimettiin kolmatta kertaa Yhdysvaltain ykköstähdistöön. Hän sai jälleen myös Ohion ”Mr.Basketball” -nimityksen ja hänet valittiin arvokkaimmaksi pelaajaksi (MVP) McDonald's All-American Gamessa, EA Sportsin Roundball Classicissa sekä Jordan Capital Classicissa. James osallistui useampaan kuin kahteen lukion tähdistötapahtumaan ja menetti siten virallisesti NCAA-kelpoisuutensa, eikä voinut enää pelata koripalloa yliopistotasolla. Näin käytännössä pakottaen Jamesin Vuoden 2003 NBA:n varaustilaisuuteen.
James teki lukiourallaan 2657 pistettä, otti 892 levypalloa ja antoi 523 koriin johtanutta syöttöä.